hippocrates-et-corpus-hippocraticum.de-morbis-popularibus-epidemiae 1.13.2
Ἄῤῥωστος δεύτερος . Σιληνὸς ᾤκει ἐπὶ τοῦ Πλαταμῶνος πλησίον τῶν Εὐαλκίδου · ἐκ κόπων , καὶ ποτῶν , καὶ γυμνασίων ἀκαίρων , πῦρ ἔλαβεν · ἤρξατο δὲ πονέειν ὀσφὺν , καὶ κεφαλῆς εἶχε βάρος , καὶ τραχήλου ἦν ξύντασις . Ἀπὸ δὲ κοιλίης τῇ πρώτῃ , χολώδεα , ἄκρητα , ἔπαφρα , κατακορέα , πολλὰ διῆλθεν · οὖρα μέλανα , μέλαιναν τὴν ὑπόστασιν ἔχοντα · διψώδης · γλῶσσα ἐπίξηρος · νυκτὸς οὐδὲν ἐκοιμήθη . Δευτέρῃ , πυρετὸς ὀξύς · διαχωρήματα πλείω , λεπτότερα , ἔπαφρα · οὖρα μέλανα · νύκτα δυσφόρως · σμικρὰ παρέκρουσεν . Τρίτῃ , πάντα παρωξύνθη · ὑποχονδρίου ξύντασις ἐξ ἀμφοῖν παραμήκης πρὸς ὀμφαλὸν , ὑπολάπαρος · διαχωρήματα λεπτὰ , ὑπομέλανα · οὖρα θολερὰ , ὑπομέλανα · νυκτὸς οὐδὲν ἐκοιμήθη · λόγοι πολλοὶ , γέλως , ᾠδή · κατέχειν οὐκ ἠδύνατο . Τετάρτῃ , διὰ τῶν αὐτῶν . Πέμπτῃ , διαχωρήματα ἄκρητα , χολώδεα , λεῖα , λιπαρά · οὖρα λεπτὰ , διαφανέα · σμικρὰ κατενόει . Ἕκτῃ , περὶ κεφαλὴν σμικρὰ ἐφίδρωσεν · ἄκρεα ψυχρὰ , πελιδνά · πουλὺς βληστρισμός · ἀπὸ κοιλίης οὐδὲν διῆλθεν · οὖρα ἐπέστη · πυρετὸς ὀξύς . Ἑβδόμῃ , ἄφωνος · ἄκρεα οὐκ ἔτι ἀνεθερμαίνετο · οὔρησεν οὐδέν . Ὀγδόῃ , ἵδρωσε δι᾿ ὅλου ψυχρόν · ἐξανθήματα μετὰ ἱδρῶτος ἐρυθρὰ , στρογγύλα , σμικρὰ , οἷον ἴονθοι , παρέμενεν , οὐκ ἀφίστατο · ἀπὸ δὲ κοιλίης ἐρεθισμῷ σμικρῷ κόπρανα λεπτὰ , οἷα ἄπεπτα , πολλὰ διῄει μετὰ πόνου · οὔρει μετὰ ὀδύνης δακνώδεα · ἄκρεα σμικρὰ ἀνεθερμαίνετο · ὕπνοι λεπτοὶ , κωματώδεες · ἄφωνος · οὖρα λεπτὰ , διαφανέα . Ἐνάτῃ , διὰ τῶν αὐτῶν . Δεκάτῃ , ποτὰ οὐκ ἐδέχετο · κωματώδης · οἱ δὲ ὕπνοι λεπτοί · ἀπὸ δὲ κοιλίης ὅμοια · οὔρησεν ἀθρόον ὑπόπαχυ · κειμένῳ ὑπόστασις κριμνώδης , λευκή · ἄκρεα πάλιν ψυχρά . Ἑνδεκάτῃ , ἀπέθανεν . Ἐξ ἀρχῆς τουτέῳ καὶ διὰ τέλεος , πνεῦμα ἀραιὸν , μέγα · ὑποχονδρίου παλμὸς ξυνεχής · ἡλικίη , ὡς περὶ ἔτεα εἴκοσιν .
Lemmas: ἄρρωστος δεύτερος . Σειληνός οἰκέω ἐπί ὁ Πλαταμών πλησίον ὁ Εὐαλκίδης · ἐκ κόπος , καί ποτόν , καί γυμνάσιον ἄκαιρος , πῦρ λαμβάνω · ἄρχω δέ πονέω ὀσφῦς , καί κεφαλή ἔχω βάρος , καί τράχηλος εἰμί σύντασις . ἀπό δέ κοιλία ὁ πρῶτος , χολώδης , ἄκρατος , ἔπαφρος , κατακορής , πολύς διέρχομαι · οὖρον μέλας , μέλας ὁ ὑπόστασις ἔχω · διψώδης · γλῶσσα ἐπίξηρος · νύξ οὐδείς κοιμάω . δεύτερος , πυρετός ὀξύς · διαχώρημα πολύς , λεπτός , ἔπαφρος · οὖρον μέλας · νύξ δύσφορος · μικρός παρακρούω . τρίτος , πᾶς παροξύνω · ὑποχόνδριος σύντασις ἐκ ἄμφω παραμήκης πρός ὀμφαλός , ὑπολάπαρος · διαχώρημα λεπτός , ὑπομέλας · οὖρον θολερός , ὑπομέλας · νύξ οὐδείς κοιμάω · λόγος πολύς , γέλως , ἀοιδή · κατέχω οὐ δύναμαι . τέταρτος , διά ὁ αὐτός . πέμπτος , διαχώρημα ἄκρατος , χολώδης , λεῖος , λιπαρός · οὖρον λεπτός , διαφανής · μικρός κατανοέω . ἕκτος , περί κεφαλή μικρός ἐφιδρόω · ἄκρις ψυχρός , πελιδνός · πολύς βληστρισμός · ἀπό κοιλία οὐδείς διέρχομαι · οὖρον ἐφίστημι · πυρετός ὀξύς . ἕβδομος , ἄφωνος · ἄκρις οὐ ἔτι ἀναθερμαίνω · οὐρέω οὐδείς . ὄγδοος , ἱδρόω διά ὅλος ψυχρός · ἐξάνθημα μετά ἱδρώς ἐρυθρός , στρογγύλος , μικρός , οἷος ἴονθος , παραμένω , οὐ ἀφίστημι · ἀπό δέ κοιλία ἐρεθισμός μικρός κόπρανα λεπτός , οἷος ἄπεπτος , πολύς διέρχομαι μετά πόνος · οὐρέω μετά ὀδύνη δακνώδης · ἄκρις μικρός ἀναθερμαίνω · ὕπνος λεπτός , κωματώδης · ἄφωνος · οὖρον λεπτός , διαφανής . ἔνατος , διά ὁ αὐτός . δέκατος , ποτός οὐ δέχομαι · κωματώδης · ὁ δέ ὕπνος λεπτός · ἀπό δέ κοιλία ὅμοιος · οὐρέω ἀθρόος ὑπόπαχυς · κεῖμαι ὑπόστασις κριμνώδης , λευκός · ἄκρις πάλιν ψυχρός . ἑνδέκατος , ἀποθνῄσκω . ἐκ ἀρχή τούτεος καί διά τέλος , πνεῦμα ἀραιός , μέγας · ὑποχόνδριος παλμός συνεχής · ἡλικία , ὡς περί ἔτος εἴκοσι .